Nogle frisker deres surdej op med friskt mel og vand oftere end andre. Personligt har jeg bedst erfaringer med at gøre det én gang dagligt, så længe den står fremme på køkkenbordet. Det giver en mild og ikke for syrlig surdej at arbejde med. Dog skal man være opmærksom på, at temperaturen i køkkenet har meget at sige. På varme sommerdage kan det være nødvendigt at friske den op to gange om dagen (f.eks. morgen og aften), så den ikke bliver for sur. Hvis du vil slippe for at friske den op hver dag, så stil den i køleskabet og tag den ud nogle dage før, du ønsker at bage med den.